

ΛΑΪΚΗ

ΣΥΣΠΕΙΡΩΣΗ

ΑΤΤΙΚΗΣ

|  |  |  |
| --- | --- | --- |
|  |  | Αθήνα, 2 Ιανουαρίου 2025 |
|  |  | Αρ. Πρωτ.: 3 |
|  | Προς: | * τον Πρόεδρο του Περιφερειακού Συμβουλίου   κο Καπερνάρο Βασίλειο |
|  | Κοιν.: | * Περιφερειάρχη Αττικής   κο Χαρδαλιά Νικόλαο   * Περιφερειακούς Συμβούλους |

**Ερώτηση:** Σχετικά με την απόφαση του ΕΔΣΝΑ για την αύξηση των εισφορών των Δήμων της Αττικής προς αυτόν

Στη συνεδρίαση της η Εκτελεστική Επιτροπή του ΕΔΣΝΑ στις 27 Δεκέμβρη, παραμονές της νέας χρονιάς και ενώ έχουν ψηφιστεί οι προϋπολογισμοί πολλών δήμων της Αττικής, αποφάσισε να ενσωματώσει στην εισφορά των δήμων προς τον ΕΔΣΝΑ για το 2025 το ποσό των 87.640.883 ευρώ ως «Περιβαλλοντική Εισφορά (τέλος ταφής). Αναλυτικά 26.292.265,00 ευρώ για το β΄ εξάμηνο του 2024 και αυξημένο το ποσό στα 61.348.618,00 ευρώ για το 2025.

Πρόκειται για απαράδεκτη απόφαση που επιβαρύνει ακόμα περισσότερο τους προϋπολογισμούς των δήμων με εκατομμύρια ευρώ, πολλοί εκ των οποίων είναι στο κόκκινο, με το μάρμαρο τελικά να καλούνται να πληρώσουν οι εργαζόμενοι-δημότες.

Σημειώνουμε μάλιστα ότι για να οριστικοποιηθεί η απόφαση της Εκτελεστικής Επιτροπής απαιτείται απόφαση του Διοικητικού Συμβουλίου του οποίου η λειτουργία αγνοείται όπως και με τις προηγούμενες διοικήσεις της Περιφέρειας.

Ζητάμε από τη διοίκηση της Περιφέρειας που έχει την ευθύνη για τον ΕΔΣΝΑ να υπάρξει αναλυτική ενημέρωση για το θέμα στο Περιφερειακό Συμβούλιο.

**Για τη «Λαϊκή Συσπείρωση»**

**Ο Περιφερειακός Σύμβουλος**

**Πρωτούλης Γιάννης**